ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
কোভিড -১৯ টিকাকরণের বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ৩৮ কোটি ৫৪লক্ষের বেশি টিকার ডোজ পাঠানো হয়েছে
রাজ্য / কেন্দ্রশাসিত অঞ্চল এবং বেসরকারি হাসপাতাল গুলির কাছে ১.৭৩ কোটির বেশি অব্যবহৃত টিকার ডোজ রয়েছে
নতুনদিল্লী, ১০ই জুলাই, ২০২১
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ৩৮,৫৪,০১,১৫০ টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
এর মধ্যে ৩৬,৮০,৬৮,১২৪ টি ডোজ সুবিধাভোগীদের দেওয়ার জন্য ব্যবহার করা হয়েছে। তবে টিকাকরণের সময় কিছু ডোজ অপচয়ও হয়েছে।
রাজ্য ও কেন্দ্রশাসিত অঞ্চলগুলি এবং বেসরকারি হাসপাতালগুলির কাছে এখনও ১,৭৩,৩৩,০২৬ টি টিকার ডোজ আছে।
CG/CB/
(Visitor Counter : 121
প্রধানমন্ত্রীরদপ্তর
প্রধানমন্ত্রী মণিপুরে এমএসএমই'র মাধ্যমে ১ লক্ষ কর্মসংস্থানের প্রশংসা করেছেন
নতুন দিল্লি, ৩০ অক্টোবর, ২০২১
প্রধানমন্ত্রী শ্রী নরেন্দ্র মোদী মণিপুরে ক্ষুদ্র, অতি ক্ষুদ্র ও মাঝারি শিল্প সংস্থার মাধ্যমে ১ লক্ষ কর্মসংস্থান হওয়ায় প্রশংসা করেছেন।
মনিপুরের মুখ্যমন্ত্রী শ্রী এন বীরেন সিংয়ের টুইট বার্তার প্রত্যুত্তরে প্রধানমন্ত্রী জানিয়েছেন, "মনিপুরের প্রতি শুভকামনা! রাজ্যের অগ্রগতি আরও এগিয়ে নিয়ে যাওয়ার জন্য ক্ষুদ্র, অতি ক্ষুদ্র ও মাঝারি সেক্টরের, এমএসএমই' শক্তিকে কাজে লাগানোর এটি অত্যন্ত ভালো কাজ।"
CG/ SB
(
প্রধানমন্ত্রীরদপ্তর
প্রধানমন্ত্রী ১৬ সেপ্টেম্বর কস্তুরবা গান্ধী মার্গ ও আফ্রিকা অ্যাভিনিউ-এ প্রতিরক্ষা বিভাগের অফিস কমপ্লেক্সের উদ্বোধন করবেন
নয়াদিল্লী, ১৫ সেপ্টেম্বর, ২০২১
প্রধানমন্ত্রী শ্রী নরেন্দ্র মোদী ১৬ সেপ্টেম্বর বেলা ১১টার সময় কস্তুরবা গান্ধী মার্গ ও আফ্রিকা অ্যাভিনিউ-এ প্রতিরক্ষা বিভাগের অফিস কমপ্লেক্সের উদ্বোধন করবেন। তিনি আফ্রিকা অ্যাভিনিউতে প্রতিরক্ষা বিভাগের অফিস কমপ্লেক্সটি এরপর ঘুরে দেখবেন এবং সেনাবাহিনী, নৌবাহিনী, বিমান বাহিনী ও অসামরিক আধিকারিকদের সঙ্গে মতবিনিময় করবেন। শ্রী মোদী অনুষ্ঠানে বক্তব্যও রাখবেন।
নতুন প্রতিরক্ষা বিভাগের অফিস কমপ্লেক্স
প্রতিরক্ষা মন্ত্রক এবং সেনাবাহিনী, নৌবাহিনী ও বিমান বাহিনীর মতো সশস্ত্র বাহিনীর ৭ হাজার আধিকারিক নতুন এই অফিস কমপ্লেক্সে কাজ করবেন। অত্যাধুনিক সুরক্ষিত এই ভবনগুলিতে প্রচুর জায়গা রয়েছে। প্রতিটি ভবনের কাজকর্ম পরিচালনার জন্য সুসংহত কম্যান্ড ও নিয়ন্ত্রণ কেন্দ্র তৈরি করা হয়েছে যেখানে বাড়িগুলির নিরাপত্তা এবং নজরদারির কাজ চালানো হবে।
প্রতিরক্ষা বিভাগের নতুন অফিস কমপ্লেক্সটি অত্যাধুনিক সুবিধাযুক্ত ও জ্বালানী সাশ্রয়ী। এখানে সুসংহত নিরাপত্তা ব্যবস্থাপনা রয়েছে। লাইট গেজ স্টিল ফ্রেম প্রযুক্তি ব্যবহার করে এই বাড়িগুলি তৈরি করা হয়েছে। নতুন ও স্থিতিশীল প্রযুক্তি ব্যবহারের ফলে ২৪-৩০ মাসের বদলে কম সময়ে ভবনগুলি নির্মাণ করা সম্ভব হয়েছে। নির্মাণ কাজে পরিবেশ বান্ধব প্রযুক্তি ও ব্যবস্থাপনা কাজে লাগানো হয়েছে।
প্রতিরক্ষা মন্ত্রী, আবাসন ও নগরোন্নয়ন মন্ত্রী, এই দুই বিভাগের প্রতিমন্ত্রী, চিফ অফ ডিফেন্স স্টাফ এবং স্বশস্ত্র বাহিনীর প্রধানরা উদ্বোধনী অনুষ্ঠানে উপস্থিত থাকবেন।
CG/CB/NS
(
শিল্পওবাণিজ্যমন্ত্রক
মার্চ মাসে পাইকারি মূল্যভিত্তিক মুদ্রাস্ফীতির হার দাঁড়িয়েছে ১৪.৫৫ শতাংশে
মুদ্রাস্ফীতির এই উচ্চ হারের জন্য অশোধিত তেল ও প্রাকৃতিক গ্যাস, খনিজ তেল, মৌলিক ধাতু প্রভৃতির দাম বৃদ্ধি দায়ী বলে প্রাথমিকভাবে মনে করা হচ্ছে
মার্চ, ২০২২ –এর জন্য  ভারতে পাইকারি মূল্যসূচক
নতুন দিল্লি, ১৮ এপ্রিল, ২০২২
২০২২-এর মার্চ মাসে মুদ্রাস্ফীতির বার্ষিক হার হয়েছে ১৪.৫৫ শতাংশ । গত বছর অর্থাৎ ২০২১-এর মার্চে এই হার ছিল ৭.৮৯ শতাংশ। রাশিয়া-ইউক্রেন সংঘর্ষের জন্য বিশ্বব্যাপী সরবরাহ শৃঙ্খলে বিঘ্ন ঘটায় অশোধিত তেল ও প্রাকৃতিক গ্যাস, খনিজ তেল, মৌলিক ধাতু প্রভৃতির দাম একলাভে অনেকটা বেড়েছে। সেই কারণেই মার্চে মুদ্রাস্ফীতির হারের এই উর্ধ্বগতি বলে মনে করা হচ্ছে।
শিল্প প্রসার ও অভ্যন্তরীণ বাণিজ্য দপ্তরের  অর্থনৈতিক উপদেষ্টার কার্যালয় আজ মার্চ, ২০২২-এর অন্তর্বর্তী পাইকারি মূল্যসূচক  এবং জানুয়ারি ২০২২-এ চূড়ান্ত পাইকারি মূল্যসূচক প্রকাশ করেছে। প্রতি মাসের ১৪ তারিখে  অন্তর্বর্তী পাইকারি মূল্যসূচক প্রকাশ করা হয়। সংশ্লিষ্ট মাসের থেকে দু সপ্তাহের ব্যবধান থাকে। সারা দেশের প্রাতিষ্ঠানিক উৎস এবং নির্বাচিত উৎপাদন কেন্দ্রগুলি থেকে এজন্য তথ্য সংগ্রহ করা হয়। ১০ সপ্তাহ পর, সূচক চূড়ান্ত করে চূড়ান্ত পরিসংখ্যান প্রকাশ করা হয়।
গত তিন মাসে সব পণ্য ও পাইকারি মূল্য সূচকের উপাদানগুলির মুদ্রাস্ফীতির হার নীচে দেওয়া হল।
|
|
সূচক সংখ্যা এবং মুদ্রাস্ফীতির বার্ষিক হার|
|
সব পণ্য/ প্রধান ভাগগুলি
|
|
গুরুত্ব 
|
|
জানুয়ারী-২২ 
|
|
ফেব্রুয়ারি-২২ 
|
|
মার্চ-২২ 
|
|
সূচক
|
|
মুদ্রাস্ফীতি
|
|
সূচক
|
|
মুদ্রাস্ফীতি
|
|
সূচক
|
|
মুদ্রাস্ফীতি
|
|
সব পণ্য
|
|
১০০.০
|
|
১৪৩.৮
|
|
১৩.৬৮
|
|
১৪৪.৯
|
|
১৩.১১
|
|
১৪৮.৮
|
|
১৪.১৫
|
|
প্রাথমিক দ্রব্য
|
|
২২.৬
|
|
১৬৭.৫
|
|
১৫.৬০
|
|
১৬৬.৮
|
|
১৩.৩৯
|
|
১৭০.৩
|
|
১৫.৫৪
|
|
তেল ও জ্বালানি
|
|
১৩.২
|
|
১৩৫.৩
|
|
৩৪.৩৬
|
|
১৩৯.০
|
|
৩১.৫০
|
|
১৪৬.৯
|
|
৩৪.৫২
|
|
উৎপাদিত পণ্য
|
|
৬৪.২
|
|
১৩৭.২
|
|
৯.৫০
|
|
১৩৮.৪
|
|
৯.৮৪
|
|
১৪১.৬
|
|
১০.৭১
|
|
খাদ্য সূচক
|
|
২৪.৪
|
|
১৬৬.৩
|
|
৯.৫৫
|
|
১৬৬.৪
|
|
৮.৪৭
|
|
১৬৭.৩
|
|
৮.৭১
মাসে মাসে পরিবর্তনের ভিত্তিতে ফেব্রুয়ারি, ২০২২ –এর নিরিখে মার্চ, ২০২২ -এ পাইকারি মূল্য সুচক ২.৬৯ শতাংশে দাঁড়িয়েছে। গত ৬ মাসে পাইকারি মূল্যসূচকের মাসিক পরিবর্তন নীচে দেখানো হল:
|
|
পাইকারি মূল্য সূচকে মাসে মাসে পরিবর্তন #
|
|
সব পণ্য/ প্রধান ভাগগুলি
|
|
গুরুত্ব
|
|
অক্টোবর-২১
|
|
নভেম্বর-২১
|
|
ডিসেম্বর-২১
|
|
জানুয়ারি-২২
|
|
ফেব্রুয়ারি-২২
|
|
মার্চ-২২ 
|
|
সব পণ্য
|
|
১০০.০
|
|
২.৪০
|
|
২.১৩
|
|
-০.২৮
|
|
০.৩৫
|
|
০.৭৬
|
|
২.৬৯
|
|
প্রাথমিক দ্রব্য
|
|
২২.৬২
|
|
৩.৩৬
|
|
৩.৩১
|
|
০.০০
|
|
-০.৫৩
|
|
-০.৪২
|
|
২.১০
|
|
তেল ও জ্বালানি
|
|
১৩.১৫
|
|
৫.৮৮
|
|
৭.৯৪
|
|
-১.৬২
|
|
১.১২
|
|
২.৭৩
|
|
৫.৬৮
|
|
উৎপাদিত পণ্য
|
|
৬৪.২৩
|
|
১.৪২
|
|
০.৫২
|
|
-০.০৭
|
|
০.৫১
|
|
০.৮৭
|
|
২.৩১
|
|
খাদ্য সূচক
|
|
২৪.৩৮
|
|
২.৮৪
|
|
২.৩৪
|
|
-০.৮২
|
|
-১.৭১
|
|
০.০৬
|
|
০.৫৪
এপ্রিল ২০২২-এর পাইকারি মূল্য সূচক প্রকাশিত হবে ১৭ই মে ২০২২ তারিখে।
বিশেষ দ্রষ্টব্য
ভারত সরকারের জাতীয় পরিসংখ্যান কার্যালয়ের ফিল্ড অপারেশন ডিভিশনের সাহায্যে নতুন সিরিজের পাইকারি মূল্য সূচকের জন্য  তথ্য সংগ্রহ করা শুরু হয়েছে। শিল্প সংগঠনগুলি যাতে তাদের সদস্যদের এই কাজে সহযোগিতা করতে বলেন, তার অনুরোধ জানানো হচ্ছে।
CG/SD/SKD/
(Visitor Counter : 158
আয়ুষ
শিল্প ও বাণিজ্য মন্ত্রক এবং আয়ুষ মন্ত্রকের উদ্যোগে আয়ুষ রপ্তানি উন্নয়ন পর্ষদ গড়ে তোলার সিদ্ধান্ত
নতুন দিল্লী, ৬ ডিসেম্বর, ২০২০
কেন্দ্রীয় শিল্প ও বানিজ্য মন্ত্রক এবং আয়ুষ মন্ত্রক যৌথ ভাবে একটি আয়ুষ রপ্তানি উন্নয়ন পর্ষদ গড়ে তোলার সিদ্ধান্ত নিয়েছে। সম্প্রতি আয়ুষ বিষয়ক ব্যবসা এবং শিল্প সংস্থা গুলির সঙ্গে কেন্দ্রীয় শিল্প ও বাণিজ্যমন্ত্রী শ্রী পীযূষ গোয়েল এবং আয়ুষ মন্ত্রী শ্রী শ্রীপদ নায়েকের এক পর্যালোচনা বৈঠকে এই সিদ্ধান্ত নেওয়া হয়েছে। ওই বৈঠকে আরো সিদ্ধান্ত নেওয়া হয় যে, আয়ুষ বিষয়ক দ্রব্যের গুণগত মান এবং মূল্য সঠিকভাবে বজায় রেখে রপ্তানি ব্যবস্থা আরও জোরদার করতে হবে। গত ৪ ডিসেম্বর ভিডিও কনফারেন্সের মাধ্যমে ওই বৈঠকে আয়ুষ বিষয়ক প্রায় ৫০ টি শিল্প সংস্থা ও ব্যবসায়িক সংগঠনের প্রতিনিধিরা যোগ দিয়েছিলেন। ওই ভার্চুয়াল মাধ্যমে লাইভ স্ট্রিমিং এর মারফত আয়ুষ দুই হাজারেরও বেশি স্টেকহোল্ডার অংশ নেন।
আয়ুষ মন্ত্রকের সচিব বিগত বৈঠকের অনুমোদিত বিষয়গুলি নিয়ে ওই বৈঠকে পর্যালোচনা করেন। করোনা জনিত অতিমারি পরিস্থিতিতে মন্ত্রক যেসব ব্যবস্থা গ্রহণ করেছে সে সম্পর্কেও তিনি ওই বৈঠকে আলোকপাত করেন।
কেন্দ্রীয় আয়ুষ মন্ত্রী শ্রী শ্রীপদ নায়েক করোনা অতিমারির জটিল সময়ে রোগ প্রতিরোধে এবং চিকিৎসার জন্য সারা বিশ্বজুড়ে মানুষের মধ্যে আয়ুষের প্রতি আগ্রহ কিভাবে বেড়েছিল তার উল্লেখ করেন। তিনি বলেন দেশ এবং বিদেশে আয়ুষের ক্রমবর্ধমান চাহিদা মেটাতে এই বিষয়ক শিল্প ও ব্যাবসায়িক প্রতিষ্ঠানগুলোকে আরও বেশি অগ্রসর হতে হবে। কেননা বিশ্বের বহু মানুষ তাঁদের স্বাস্থ্য সুরক্ষার জন্য আয়ুষের উপর নির্ভরশীল হয়ে পড়েছেন। করোনাভাইরাস থেকে রক্ষা করতে আয়ুষ মন্ত্রক বহুবিধ ব্যবস্থা গ্রহণ করেছে বলে তিনি জানান। আয়ুষ ইমিউনিটি প্রটোকল এবং ন্যাশনাল ক্লিনিক্যাল ম্যানেজমেন্ট প্রটোকল মেনে আয়ুষের পাশাপাশি যোগচর্চা একটা বড় অংকের জনসংখ্যাকে প্রভাবিত করেছিল।
ওই বৈঠকে কেন্দ্রীয় শিল্প ও বাণিজ্যমন্ত্রী শ্রী পীযূষ গোয়েল করোনা পরিস্থিতিতে আয়ুষ ক্ষেত্রের অগ্রণী ভূমিকার ভূয়শী প্রশংসা করে বলেন, সমাজের বড় অংশের মানুষ আয়ুষ ব্যবস্থার প্রতি আশ্বস্ত হয়ে রোগ প্রতিষেধক হিসেবে ব্যবহার করেছেন। তিনি শিল্প ও বাণিজ্য মন্ত্রক এবং আয়ুষ মন্ত্রকের যৌথ উদ্যোগে আয়ুষ রপ্তানি উন্নয়ন পর্ষদ গড়ে তোলার সিদ্ধান্তকে সমর্থন জানান। তিনি বলেন, আয়ুষ ক্ষেত্র যাতে উপযুক্ত মান বিকশিত করে আন্তর্জাতিক স্বীকৃতি অর্জন করতে পারে সেটাও ছিল তার মন্ত্রকের পরামর্শ। শ্রী গোয়েল আশ্বাস দেন যে আয়ুষের মাধ্যমে ব্র্যান্ড ইন্ডিয়া কার্যক্রম সঠিকভাবে বাস্তবায়িত হবে।
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী অটল সুড়ঙ্গের উদ্বোধন করবেন
নয়াদিল্লি, ১ অক্টোবর, ২০২০
প্রধানমন্ত্রী শ্রী নরেন্দ্র মোদী তেশরা অক্টোবর সকাল ১০টার সময় রোটাং-এ অটল সুড়ঙ্গের উদ্বোধন করবেন।
মহাসড়কের উপর নির্মিত বিশ্বের দীর্ঘতম এই সুড়ঙ্গ – অটল সুড়ঙ্গ। মানালীর সঙ্গে লাহুল-স্পিতি উপত্যকার সারা বছর ধরে যোগাযোগ নিশ্চিত করার জন্য ৯.০২ কিলোমিটার লম্বা এই সুড়ঙ্গ তৈরি করা হয়েছে। এর আগে প্রতি বছর প্রায় ছয় মাস প্রবল তুষারপাতের কারণে এই উপত্যকা বিচ্ছিন্ন থাকত।
এই সুড়ঙ্গটি হিমালয়ের পীর পঞ্জল অঞ্চলে অত্যাধুনিক প্রযুক্তি ব্যবহার করে তৈরি করা হয়েছে। সমুদ্রতল থেকে ৩,০০০ মিটার বা ১০,০০০ ফুট উঁচুতে এই সুড়ঙ্গ অবস্থিত।
এই সুড়ঙ্গ মানালী এবং লেহ-এর মধ্যে ৪৬ কিলোমিটার সড়কপথে দূরত্ব কমিয়ে দেবে যার ফলে, ৪-৫ ঘন্টা সময় বাঁচবে।
অটল সুড়ঙ্গের দক্ষিণ প্রান্ত মানালী থেকে ২৫ কিলোমিটার দূরে অবস্থিত যা সমুদ্রতল থেকে ৩,০৬০ মিটার উঁচুতে। এই সুড়ঙ্গের উত্তর প্রান্তটি লাহুল উপত্যকার সিসুর তেলিং গ্রামে অবস্থিত, সমুদ্রতল থেকে যা ৩,০৭১ মিটার উঁচুতে।
এই সুড়ঙ্গটি অশ্বক্ষুরাকৃতির। এখানে একটি পাইপের মধ্যে দুই লেনের সড়কপথ তৈরি করেছে। এর উচ্চতা ৫.৫২৫ মিটার।
এই সুড়ঙ্গ ১০.৫ মিটার চওড়া। এখানে ৩.৬X ২.২৫ মিটার অগ্নি প্রতিরোধী আপৎকালীন রাস্তার ব্যবস্থা করা হয়েছে।
অটল সুড়ঙ্গ দিয়ে প্রতিদিন ৩,০০০টি গাড়ি এবং ১,৫০০ ট্রাক ঘন্টায় ৮০ কিলোমিটার বেগে যেতে পারবে।
এই সুড়ঙ্গে অত্যাধুনিক ইলেক্ট্রো-মেকানিক্যাল ব্যবস্থা রাখা হয়েছে, যার সাহায্য তীর্যকভাবে বায়ু চলাচল, নজরদারি ব্যবস্থার নিয়ন্ত্রণ, সুড়ঙ্গের অভ্যন্তরে কি ঘটছে সে সংক্রান্ত তথ্য প্রাপ্তি, সুপারভাইজারি কন্ট্রোল অ্যান্ড ডেটা অ্যাক্যুইজিশন পদ্ধতিতে অগ্নি নির্বাপক ব্যবস্থাপনা এবং সুড়ঙ্গ আলোকিত করার যথাযথ রাখা হয়েছে।
এই সুড়ঙ্গ নির্মাণের সময় নিরাপত্তার দিকটিতে যথেষ্ট খেয়াল রাখা হয়েছে। এর মধ্যে উল্লেখযোগ্য হল :
 সুড়ঙ্গের দুই প্রান্তে প্রতিবন্ধকতার সৃষ্টি করা হয়েছে।
 প্রতি ১৫০ মিটার অন্তর বিপদকালীন পরিস্থিতিতে টেলিফোনে যোগাযোগ করার ব্যবস্থা রাখা হয়েছে।
 প্রতি ৬০ মিটার অন্তর অগ্নি নির্বাপক ব্যবস্থাপনা রাখা হয়েছে। একটি করে ফায়ার-হাইড্র্যান্ট রাখা আছে।
 প্রতি ২৫০ মিটার অন্তর সিসিটিভি ক্যামেরার সাহায্যে স্বয়ংক্রিয় পদ্ধতিতে সুড়ঙ্গের ভেতর কি ঘটছে তা জানা যাবে।
 প্রতি এক কিলোমিটার অন্তর বাতাসের গুণমান নজরদারি করার ব্যবস্থা রাখা হয়েছে।
 প্রতি ২৫ মিটার অন্তর আপৎকালীন পরিস্থিতিতে বেরোনোর রাস্তার দিক-নির্দেশনা করা আছে।
 পুরো সুড়ঙ্গ জুড়ে বেতার সম্প্রচার ব্যবস্থা রাখা হয়েছে।
 প্রতি ৫০ মিটার অন্তর আগুন লাগলে পরিস্থিতি মোকাবিলা করার বিশেষ ব্যবস্থা রাখা হয়েছে।
 প্রতি ৬০ মিটার অন্তর ক্যামেরা বসানো আছে।
রোটাং পাসের নিচে এই কৌশলগত সুড়ঙ্গ নির্মাণের ঐতিহাসিক সিদ্ধান্ত স্বর্গীয় প্রধানমন্ত্রী অটলবিহারী বাজপেয়ী ২০০০ সালের ৩ জুন গ্রহণ করেছিলেন। ২০০২ সালের ২৬ মে প্রস্তাবিত রোটাং সুড়ঙ্গের দক্ষিণ প্রান্তে এর শিলান্যাস করা হয়।
সীমান্ত সড়ক সংগঠন  ভৌগোলিক এবং আবহাওয়া সংক্রান্ত বিভিন্ন চ্যালেঞ্জের নিরন্তর মোকাবিলা করে এই সুড়ঙ্গ নির্মাণ করেছে। এই সুড়ঙ্গ নির্মাণের সবথেকে কঠিন অংশ ছিল সেরি নালার চ্যুতি অংশের ৫৮৭ মিটার। ২০১৭-র ১৫ অক্টোবর সুড়ঙ্গের দু'প্রান্তের খনন কাজ এক জায়গায় এসে মিলিত হয়েছিল।
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা ২০১৯-এর ২৪ ডিসেম্বর এই সুড়ঙ্গের নাম 'অটল সুড়ঙ্গ' করার সিদ্ধান্ত নিয়েছিল। প্রয়াত প্রধানমন্ত্রী শ্রী অটলবিহারী বাজপেয়ীর অবদানকে স্বীকৃতি দিতে এই সিদ্ধান্ত গ্রহণ করা হয়।
‘অটল সুড়ঙ্গ'-এর দক্ষিণ প্রান্তে উদ্বোধনী অনুষ্ঠানে অংশ নেওয়ার পর প্রধানমন্ত্রী লাহুল-স্পিতির সিসু-তে এবং সোলাং উপত্যকায় জনসভায় অংশ নেবেন।
CG/CB/DM
(
কেন্দ্রীয়মন্ত্রিসভা
দেশে আরও তিনটি নতুন এইমস্ স্থাপনের প্রস্তাব মঞ্জুর করল কেন্দ্রীয় মন্ত্রিসভা
নয়াদিল্লি, ১০ জানুয়ারি, ২০১৯
দেশে আরও তিনটি নতুন এইমস্ স্থাপনের প্রস্তাব মঞ্জুর করল কেন্দ্রীয় মন্ত্রিসভা। নতুন দিল্লিতে বৃহস্পতিবার প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠক অনুষ্ঠিত হয়। নতুন তিনটি এইমসের মধ্যে দুটি হবে যথাক্রমে জম্মু ও কাশ্মীরের সাম্বা ও পুলওয়ামায় এবং একটি হবে গুজরাটের রাজকোটে। জম্মু ও কাশ্মীরের সাম্বায় এইমস্ গড়ে তুলতে ব্যয় হবে ১ হাজার ৬৬১ কোটি টাকা, পুলওয়ামায় ১,৮২৮ কোটি টাকা এবং গুজরাটের রাজকোটে এইমস্ তৈরিতে খরচ হবে ১ হাজার ১৯৫ কোটি টাকা। প্রধানমন্ত্রীর স্বাস্থ্য সুরক্ষা যোজনার আওতায় নতুন এই তিনটি এইমস্ গড়ে তোলা হবে।
নতুন প্রতিটি এইমস্ - এর জন্য একটি করে ডাইরেক্টরের পদ সৃষ্টি করা হবে, যার বেসিক পে বা মূল বেতন হবে ২ লক্ষ ২৫ হাজার টাকা  + এনপিএ। তবে, মূল বেতন ও এনপিএ মিলিয়ে মোট অর্থের পরিমাণ কখনোই ২,৩৭,৫০০-র বেশি হবে না।
জম্মু ও কাশ্মীরের সাম্বায় এইমস্ গড়ে তুলতে ৪ বছর, অবন্তীপুরায় ৬ বছর এবং গুজরাটের রাজকোটের জন্য ৩ বছর ৯ মাস সময়সীমা ধার্য করা হয়েছে। প্রতিটি এইমস্ - এ হাসপাতাল ছাড়াও থাকবে মেডিকেল ও নার্সিং শিক্ষণ বিভাগ, আবাসন এবং অন্যান্য সুযোগ-সুবিধা। নতুন দিল্লির এইমস্ - এর ধাঁচে নতুন এই এইমস্-গুলি গড়ে তোলা হবে। এগুলির প্রতিটিতে এমবিবিএস – এর আন্ডার গ্র্যাজুয়েট পাঠক্রমে ১০০টি করে এবং বিএসসি নার্সিং – এর ৬০টি করে আসন থাকবে।
CG/SB
(Visitor Counter : 100
নির্বাচনকমিশন
ভোটার তালিকা- ২০১৯এর কিছু গুরুত্বপূর্ণ তথ্য
নয়াদিল্লি, ১৫ মার্চ, ২০১৯
২০১৯ সালের চূড়ান্ত ভোটার তালিকা অনুসারে ১৮-১৯ বছর বয়সী ভোটারের সংখ্যা ১৫০৬৪৮২৪। এ পর্যন্ত ৯৯.৩৬ শতাংশ ভোটদাতার সচিত্র পরিচয়পত্র রয়েছে। ভোটদাতা এবং মোট জনসংখ্যার বর্তমান অনুপাত ৬৩১। লিঙ্গ অনুপাত ৯৫৮।
পশ্চিমবঙ্গে ১৮-১৯ বছর বয়সী ভোটারের সংখ্যা ২০০১৮৯৮। ত্রিপুরায় এই সংখ্যা ৬৯৩২২। কেন্দ্রশাসিত অঞ্চল আন্দামান ও নিকোবর দ্বীপপুঞ্জে ১৮-১৯ বছর বয়সী ভোটারের সংখ্যা ৪৪৬২।
পশ্চিমবঙ্গে পুরুষ ভোটদাতার সংখ্যা ৩৫৭৮৫৫৫২। মহিলা ভোটদাতার সংখ্যা ৩৩৯৭৮০৩২। তৃতীয় লিঙ্গের ভোটদাতার সংখ্যা ১৪২৬। মোট ভোটার ৬৯৭৬৫০১০। রাজ্যে সকলেরই সচিত্র পরিচয়পত্র রয়েছে। মোট ভোটগ্রহণ কেন্দ্র ৫৩৭০১। বুথ ৭৮৭৯৯টি। ভোটার তালিকায় ১০০ শতাংশ ভোটারেরই ছবি রয়েছে। ভোটদাতা এবং মোট জনসংখ্যার অনুপাত ৬৯৩। পুরুষ এবং মহিলা ভোটদাতা অনুপাত ৯৪৯।
ত্রিপুরায় পুরুষ ভোটদাতার সংখ্যা ১৩১৭১৬৩। মহিলা ভোটদাতার সংখ্যা ১২৮১১২৭। মোট ভোটার ২৫৯৮২৯০। রাজ্যে সকলেরই সচিত্র পরিচয়পত্র রয়েছে। মোট ভোটগ্রহণ কেন্দ্র ২৫০৪। বুথ ৩৩২৪টি। ভোটার তালিকায় ১০০ শতাংশ ভোটারেরই ছবি রয়েছে। ভোটদাতা এবং মোট জনসংখ্যার অনুপাত ৬৫০। পুরুষ এবং মহিলা ভোটদাতা অনুপাত ৯৭৩।
কেন্দ্রশাসিত অঞ্চল আন্দামান ও নিকোবর দ্বীপপুঞ্জে পুরুষ ভোটদাতার সংখ্যা ১৫৪৮২৯। মহিলা ভোটদাতার সংখ্যা ১৩৯৫৯৫। তৃতীয় লিঙ্গের ভোটদাতার সংখ্যা ১১। মোট ভোটার ২৯৪৪৩৫। কেন্দ্রশাসিত অঞ্চলটিতে ৯৫.৫৪ শতাংশ সচিত্র পরিচয়পত্র রয়েছে। মোট ভোটগ্রহণ কেন্দ্র ৩৫০। বুথ ৪০৬টি। ভোটার তালিকায় ৯৯.৯৮ শতাংশ ভোটারেরই ছবি রয়েছে। ভোটদাতা এবং মোট জনসংখ্যার অনুপাত ৭২৩। পুরুষ এবং মহিলা ভোটদাতার অনুপাত ৯০২।
CG/CB/NS
(Visitor Counter : 362
বস্ত্রমন্ত্রক
কলকাতায় পঞ্চম জাতীয় হস্তচালিত তাঁত দিবস উদযাপিত
কলকাতা, ৭ অগাস্ট, ২০১৯
দেশীয় উৎপাদনকে উৎসাহিত করতে এবং তাঁতিদের সম্মান জানাতে কলকাতায় আজ পঞ্চম জাতীয় হস্তচালিত তাঁত দিবস উদযাপন করা হয়। কেন্দ্রীয় বস্ত্র মন্ত্রকের অধীন তাঁতি পরিষেবা কেন্দ্রের উদ্যোগে ন্যাশনাল ইনস্টিটিউট অফ ফ্যাশন টেকনলজির সহযোগিতায় এই অনুষ্ঠানের আয়োজন করা হয়। উদ্বোধনী ভাষণে জুট কমিশনার শ্রী এম সি চক্রবর্তী বলেন, তাঁতিদের কল্যাণে ‘হাতখড়্গ সম্বর্ধন সহায়তা প্রকল্প’, মুদ্রা যোজনা, পরিচয়পত্র ও পাসবুক প্রদানের মতো একাধিক উদ্যোগ নিয়েছে কেন্দ্রীয় সরকার। তিনি তাঁতিদের বৈচিত্র্যপূর্ণ পণ্য উৎপাদনের জন্য অভিনন্দন জানান।
তাঁতি পরিষেবা কেন্দ্রের উপ-মহানির্দেশক শ্রী তপন শর্মা বলেন, হস্তচালিত তাঁত শিল্পের উন্নয়নে সরকার একাধিক উদ্যোগ নিয়েছে। এক্ষেত্রে প্রযুক্তির উন্নতি, তাঁতিদের দক্ষতা বৃদ্ধি, প্রশিক্ষণ প্রদান এবং প্রযুক্তিগত সহায়তাদান করা হয়েছে। তিনি জানান, তাঁতিদের আয় বৃদ্ধি এবং আর্থ-সামাজিক উন্নয়নের লক্ষ্যেই এই জাতীয় হস্তচালিত তাঁত দিবস উদযাপন করা হয়। ন্যাশনাল ইনস্টিটিউট অফ ফ্যাশন টেকনলজির  অধিকর্তা কর্নেল সুব্রত বিশ্বাস বলেন, হস্তচালিত তাঁত এবং হস্তশিল্প ক্ষেত্রে ছাত্রছাত্রীরা যাতে আরও বেশি গবেষণা এবং উদ্ভাবনের সুযোগ পায় তার জন্য কেন্দ্রীয় বস্ত্র মন্ত্রক থেকে যথেষ্টই সাহায্য পাওয়া গেছে।
হস্তচালিত তাঁত শিল্পের বিকাশের জন্য প্রতি বছর ৭ই অগাস্ট জাতীয় হস্তচালিত তাঁত দিবস উদযাপন করা হয়। ২০১৫ সালে কেন্দ্রীয় সরকার এই দিনটিকে জাতীয় দিবস হিসেবে ঘোষণা করেছিল। ১৯০৫ সালে বঙ্গভঙ্গের বিরুদ্ধে প্রতিবাদ জানিয়ে কলকাতার টাউন হলে স্বদেশী আন্দোলনের সূচনা হয়েছিল এদিনই। এই আন্দোলনের লক্ষ্যই ছিল বিদেশি দ্রব্য বর্জন করে স্বদেশী দ্রব্য গ্রহণ।
প্রধানমন্ত্রী শ্রী নরেন্দ্র মোদী ২০১৫ সালের ৭ই অগাস্ট চেন্নাইয়ের মাদ্রাজ বিশ্ববিদ্যালয়ে প্রথম জাতীয় তাঁত দিবসের সূচনা করেছিলেন।
CG/SS/DM/….7th August, 2019
(Visitor Counter : 158
প্রধানমন্ত্রীরদপ্তর
মালদ্বীপের রাষ্ট্রপতির সঙ্গে ভিডিও কনফারেন্সে যোগ দিয়ে প্রধানমন্ত্রীর বক্তব্য
নয়াদিল্লি, ০৪ ডিসেম্বর, ২০১৯
মহামহিম, আমার বন্ধু রাষ্ট্রপতি ইব্রাহিম সোলিহ্,
মালদ্বীপে আমাদের বিশিষ্ট বন্ধুগণ,
সহকর্মীবৃন্দ,
নমস্কার।
রাষ্ট্রপতি সোলিহ্, আপনার সঙ্গে মুখোমুখী হওয়া সর্বদাই আনন্দের। আপনি এবং সমস্ত মালদ্বীপবাসী সর্বদাই আমাদের হৃদয় ও মন জুড়ে রয়েছেন।
দিন কয়েক আগেই আপনার রাষ্ট্রপতি পদে প্রথম বার্ষিকী পূর্ণ হওয়ায় আমি আপনাকে অভিনন্দন জানাতে চাই। মালদ্বীপে গণতন্ত্র ও উন্নয়নের দিক থেকে চলতি বছর মাইলফলক হয়ে উঠেছে। ভারত – মালদ্বীপ সম্পর্কের ক্ষেত্রেও এই বছরটি অত্যন্ত তাৎপর্যপূর্ণ।
আমার সরকারের ‘প্রতিবেশী সর্বাগ্রে নীতি’ এবং আপনার সরকারের ‘ভারতই প্রথম নীতি’ সমস্ত ক্ষেত্রেই আমাদের দ্বিপাক্ষিক সম্পর্ককে মজবুত করেছে। আমাদের সিদ্ধান্তগুলি রূপায়ণের দরুণ মালদ্বীপের অর্থনীতি, পরিকাঠামো ও দক্ষতা বৃদ্ধির ক্ষেত্রে অগ্রগতি ঘটেছে।
দুই দেশের সম্পর্কের দিক থেকে মালদ্বীপের অগ্রাধিকারপ্রাপ্ত ও প্রয়োজনীয় ক্ষেত্রগুলিতে সাফল্য অর্জিত হওয়ায় তা অত্যন্ত গুরুত্বপূর্ণ হয়ে উঠেছে।
আজ, সম্পূর্ণ দেশীয় প্রযুক্তিতে ভারতে নির্মিত একটি অত্যাধুনিক দ্রুতগামী জলযান ‘ফাস্ট ইন্টারসেপ্টর ক্র্যাফট্ - কামিয়াব’ সেদেশের উপকূল রক্ষীবাহিনীকে হস্তান্তর করা হয়েছে। আমার নিজের রাজ্য গুজরাটে অগ্রণী সংস্থা এল অ্যান্ড টি এই আধুনিক জলযানটি নির্মাণ করেছে। অত্যাধুনিক এই জলযানের ফলে মালদ্বীপের নৌ-নিরাপত্তা যেমন বাড়বে, তেমনই নীল অর্থনীতি ও পর্যটনের বিকাশেও সহায়ক হবে। আমি অত্যন্ত আনন্দের সঙ্গে জানাই যে, এই জলযানের নামকরণ হয়েছে ‘কামিয়াব’, যার অর্থ হ’ল – সাফল্য।
ভদ্রমহোদয়গণ,
আপনার সরকার আদ্দু’র উন্নয়নে যে অগ্রাধিকার দিচ্ছে, আমার সেই কথা বারবার মনে পড়ছে। এই দ্বীপ রাষ্ট্রবাসী মানুষের জীবনযাপনকে আরও সহজ-সরল করে তুলতে অত্যন্ত কার্যকর ও ফলপ্রসূ যে সর্বজনীন উন্নয়ন কর্মসূচি গ্রহণ করেছে, ভারত তার অংশ হয়ে উঠতে পেরে খুশি।
বন্ধুগণ,
আমাদের দুই দেশের মধ্যে ঘনিষ্ঠ সম্পর্কের অন্যতম একটি গুরুত্বপূর্ণ দিক হ’ল – মানুষের সঙ্গে মানুষের যোগাযোগ। মালদ্বীপে আগত ভারতীয় পর্যটকের সংখ্যা দ্বিগুণ হয়েছে। এই দ্বীপ রাষ্ট্রটিতে পর্যটক আগমনের দিকে থেকে ভারতের স্থান পঞ্চম থেকে দ্বিতীয় স্থানে উঠে এসেছে। চলতি সপ্তাহে দিল্লি, মুম্বাই ও বেঙ্গালুরু থেকে সরাসরি বিমান পরিষেবা চালু হয়েছে।
রুপেকার্ডের কার্ডের মাধ্যমে আর্থিক লেনদেন চালু হওয়ায় মালদ্বীপে আগত ভারতীয়রা লাভবান হবেন। ব্যাঙ্ক অফ মালদ্বীপের মাধ্যমে এ ধরনের আর্থিক লেনদেন শুরু হওয়ায় আমি অত্যন্ত আনন্দিত।
মহামহিম,
আজ আমরা মালদ্বীপবাসীকে এলইডিবাতির সাহায্যে সড়ক আলোকিতকরণ কর্মসূচি উৎসর্গ করছি। পরিবেশ-বান্ধব সড়ক আলোকিতকরণের এ ধরনের কর্মসূচিতে মালদ্বীপবাসী লাভবান হবেন। ভারত এজন্য অত্যন্ত আনন্দিত। এ ধরনের বাতিব্যবহারের ফলে ৮০ শতাংশ খরচ সাশ্রয় হবে।
মহামহিম,
আমরা মালদ্বীপে একটি ক্যান্সার হাসপাতাল ও হুলহুলমালে’তে একটি ক্রিকেট স্টেডিয়াম গড়ে তোলার কাজ করছি।
আমাকে জানানো হয়েছে যে, খুব শীঘ্রই আদ্দু’তেজল, সড়ক ও স্বাস্থ্ যসম্পর্কিত কর্মসূচি শুরু হবে।
আগামী বছরগুলিতে ভারতের সহায়তায় রূপায়িত হতে চলা এই প্রকল্পগুলির ফলে মালদ্বীপবাসী আরও বেশি করে লাভবান হবেন।
জলসীমাবেষ্টিত ঘনিষ্ঠবন্ধু হিসাবে মালদ্বীপের গণতন্ত্র ও সার্বিকউন্নয়নে অংশীদারিত্ব বজায় রাখতে ভারত অঙ্গীকার বদ্ধ। ভারত মহাসাগরীয় অঞ্চলেশান্তি ও পারস্পরিক নিরাপত্তাগত সহযোগিতা বাড়াতেও আমরা একযোগে কাজ করবো।
মহামহিম,
দিল্লিতে আপনার সঙ্গে সাক্ষাতের ব্যাপারে আমি অত্যন্ তআশাবাদী। শান্তি ও সমৃদ্ধির জন্ যআমি বন্ধু মনোভাবাপন্ন মালদ্বীপবাসী কে উষ্ণ শুভেচ্ছা জানাই।
অসংখ্য ধন্যবাদ।
CG/BD/SB
(Visitor Counter : 133
স্বাস্থ্যওপরিবারকল্যাণমন্ত্রক
কোভিড-১৯ সর্বশেষ তথ্য
নয়াদিল্লি,০৫ এপ্রিল, ২০২০
কোভিড-১৯ এর প্রতিরোধ, দমন এবং তার সংক্রমণ রোখার জন্য বিভিন্ন রাজ্য সরকার ও কেন্দ্রশাসিত অঞ্চলগুলির সঙ্গে সহযোগিতায় কেন্দ্রীয় সরকার বহু পদক্ষেপ গ্রহণ করেছে। সর্বোচ্চ পর্যায়ে এই বিষয়ে নিয়মিত পর্যালোচনা হচ্ছে ও নজর রাখা হচ্ছে।
দেশ জুড়ে কোভিড-১৯ এর মোকাবিলায় গৃহীত পরিকল্পনা, প্রস্তুতি এবং প্রয়োগ নিয়ে প্রধানমন্ত্রী উচ্চ ক্ষমতাসম্পন্ন গোষ্ঠীর সাথে গত ৪ এপ্রিল একটি বৈঠক করেছেন। হাসপাতালের ব্যবস্থা, আইসো্লেশন ও কোয়ারেন্টাইনের সুবিধা, পরীক্ষা ব্যবস্থা ও প্রশিক্ষণের বিষয়ে সেখানে আলোচনা করা হয়।
কোভিড-১৯ নিয়ে অল ইন্ডিয়া ইন্সটিটিউট অফ মেডিক্যাল সায়েন্সেস  ঝজ্জরের প্রস্তুতি সরেজমিনে খতিয়ে দেখেছেন কেন্দ্রীয় স্বাস্থ্য ও পরিবার কল্যাণ মন্ত্রী ডঃ হর্ষবর্ধন। তিনি জানিয়েছেন ঝজ্জরের এইমস-এ কেবলমাত্র কভিড-১৯ আক্রান্ত রোগীদের চিকিৎসা হবে।সঙ্কট জনক রোগীদের দ্রুত ও উন্নততর চিকিৎসার জন্য তিনশো শয্যার আইসলেশন ওয়ার্ড প্রস্তুত রয়েছে। কেন্দ্রীয় স্বাস্থ্য ও পরিবার কল্যাণ মন্ত্রী বলেন কোভিড-১৯ এর সংক্রমণ প্রতিরোধে অত্যন্ত কঠোরভাবে লকডাউন মেনে চলার আহ্বান জানান।তিনি বলেন গোটা বিশ্ব জুড়ে বিজ্ঞানীরা মারাত্মক এই ভাইরাসের মোকাবিলায় ভ্যাকসিন উদ্ভাবনের জন্য দিন রাত এক করে কাজ করে চলেছেন কিন্তু যতদিন না তা আবিষ্কার হচ্ছে ততদিন লকডাউন ও সামাজিক দূরত্ব বজায় রাখাই হল কোভিড-১৯ মোকাবিলায় সামাজিক ভ্যাকসিন।
ক্যাবিনেট সচিব আজ বিভিন্ন রাজ্য ও কেন্দ্র শাসিত অঞ্চলের মুখ্য সচিব ও স্বাস্থ্য সচিব, জেলা শাসক, পুলিশ সুপার, চিফ মেডিকেল অফিসার ও আই ডি এস পি দের সাথে ভিডিও কনফারেন্স করেন। ওষুধ তৈরির সংস্থাগুলি যাতে কোন সমস্যা ছাড়াই কাজ করতে পারে তা দেখার জন্য তিনি জেলা শাসকদের নির্দেশ দেন। ভিডিও কনফেরেন্সের মাধ্যমে বিভিন্ন রাজ্য ও কেন্দ্র শাসিত অঞ্চলের প্রতিনিধিদের প্রশিক্ষণও দেওয়া হয়।
এখন পর্যন্ত দেশের ২৭৪ টি জেলায় কোভিড-১৯ এর সংক্রমণ ছড়িয়ে পড়েছে।
বিভিন্ন ক্লাস্টার ও জমায়েত এবং পরিযায়ী ব্যক্তিদের রাখা হয়েছে এমন কেন্দ্র গুলিতে র্যাপিড অ্যান্টিবডি ভিত্তিক রক্ত পরীক্ষার জন্য আই সি এম আর নির্দেশিকা জারি করেছে। নির্দেশিকায় আই সি এম আর পরতালে সরাসরি রক্ত পরীক্ষার ফলাফল জানানোর নির্দেশ দেওয়া হয়েছে যাতে কন্টাক্ট ট্রেসিং ও চিকিৎসা শুরুতে অহেতুক দেরি না হয়।
নয়া নির্দেশিকায় বলা হয়েছে রাস্তাঘাটে থুতু ফেললে তাও কোভিড-১৯ এর সংক্রমণ ঘটাতে পারে। এর পরিপ্রেক্ষিতে সাধারণ মানুষকে ধোঁয়াহীন তামাকজাত বিভিন্ন দ্রব্য খেয়ে রাস্তা ঘাটে থুতু না ফেলার নির্দেশ দেওয়া হয়েছে।
এখন পর্যন্ত কোভিড-১৯ সংক্রমণের সংখ্যা ৩৩৭৪ টি। ম্রিতের সংখ্যা ৭৯। সুস্থ হওয়া রোগীর সংখ্যা ২৬৭।
(CG/SDG
স্বাস্থ্যওপরিবারকল্যাণমন্ত্রক
কেন্দ্রীয় স্বাস্থ্য মন্ত্রক অন্যান্য কেন্দ্রীয় মন্ত্রক ও রাষ্ট্রায়ত্ত সংস্থাগুলিকে বিভিন্ন রাজ্য/কেন্দ্রশাসিত অঞ্চলে নিজেদের এক্তিয়ারে থাকা হাসপাতালগুলির শয্যা কোভিড-১৯ রোগীদের চিকিৎসার জন্য সুনির্দিষ্ট করতে বলেছে
এই হাসপাতাল ও কোভিড ব্লকগুলির তথ্য জনসমক্ষে প্রকাশ করতে হবে
নয়াদিল্লি, ১৬ এপ্রিল, ২০২১
দেশে গত কয়েক সপ্তাহ ধরে বহু রাজ্য/কেন্দ্রশাসিত অঞ্চলে কোভিড-১৯ এ আক্রান্ত ও মৃত্যুর সংখ্যা লাগাতার বেড়ে চলেছে। কেন্দ্রীয় সরকার রাজ্য সরকারগুলির সক্রিয় সহযোগিতায় সামগ্রিক প্রয়াস গ্রহণ করে কোভিড-১৯ এর বিরুদ্ধে লড়াইয়ে নেতৃত্ব দিয়ে আসছে। কোভিডের বিরুদ্ধে এই লড়াইয়ে একাধিক কেন্দ্রীয় মন্ত্রক, ক্ষমতাপ্রাপ্ত গোষ্ঠী এবং কেন্দ্রীয় সচিবরা পরিস্থিতির যথাযথ মোকাবিলায় নিরন্তর কাজ করে চলেছেন এবং রাজ্য/কেন্দ্রশাসিত অঞ্চলগুলিকে প্রয়োজনীয় যাবতীয় সাহায্য দেওয়া হচ্ছে।
সারা দেশে কোভিড-১৯ রোগীদের চিকিৎসার জন্য হাসপাতালের পরিকাঠামোয় লক্ষ্যণীয় অগ্রগতি করা হয়েছে। কেন্দ্রীয় স্বাস্থ্য মন্ত্রক অন্যান্য মন্ত্রক ও রাষ্ট্রায়ত্ত সংস্থাগুলিকে বিভিন্ন রাজ্য/কেন্দ্রশাসিত অঞ্চলে নিজেদের এক্তিয়ারে থাকা হাসপাতালগুলির শয্যা কোভিড-১৯ রোগীদের চিকিৎসার জন্য সুনির্দিষ্ট করতে বলেছে। আরও বলা হয়েছে, প্রয়োজনে হাসপাতালের মধ্যেই কোভিড-১৯ চিকিৎসার জন্য পৃথক ব্লক গড়ে তুলতে। এর ফলে, কোভিড আক্রান্ত রোগীদের স্বাভাবিক চিকিৎসা পরিষেবার পাশাপাশি, প্রয়োজন-সাপেক্ষে বিশেষ চিকিৎসা পরিষেবা দেওয়া সম্ভব হবে। এমনকি, এই হাসপাতালগুলির ওয়ার্ড বা ব্লকগুলিতে অক্সিজেন সাপোর্টেড বেড সহ অন্যান্য প্রয়োজনীয় পরিষেবার বন্দোবস্ত করতে হবে, যাতে জরুরি পরিস্থিতির মোকাবিলা করা যায়।
কেন্দ্রীয় মন্ত্রকগুলিকে পাঠানো চিঠিতে কেন্দ্রীয় স্বাস্থ্য সচিব বলেছেন, দেশে কোভিড আক্রান্তের সংখ্যায় অপ্রত্যাশিত বৃদ্ধির ফলেই যে পরিস্থিতির উদ্ভব হয়েছে, তার জন্য সমস্ত মন্ত্রক/দপ্তর ও রাষ্ট্রায়ত্ত সংস্থা তথা তাদের এক্তিয়ারে থাকা হাসপাতালগুলির পক্ষ থেকে গত বছরের মতো এবারও একই ধরনের সক্রিয় সহযোগিতার প্রয়োজন রয়েছে।
সুনির্দিষ্ট এই হাসপাতাল বা চিকিৎসা ব্লকগুলিতে প্রয়োজনীয় চিকিৎসা পরিষেবার ব্যাপারে জনসাধারণকে সচেতন করে তুলতে সমস্ত কেন্দ্রীয় মন্ত্রককে সংশ্লিষ্ট হাসপাতালের কোভিড শয্যা সংখ্যা, পরিষেবা, পৃথক চিকিৎসা ব্লক প্রভৃতি সম্পর্কে তথ্য প্রচারে পরামর্শ দেওয়া হয়েছে। ঐ চিঠিতে আরও বলা হয়েছে, রাজ্য/কেন্দ্রশাসিত অঞ্চলগুলির প্রশাসনের সঙ্গে সংশ্লিষ্ট কেন্দ্রীয় মন্ত্রক/দপ্তরের পক্ষ থেকে প্রয়োজনীয় সমন্বয়ের জন্য একজন নোডাল আধিকারিককে দায়িত্ব দেওয়া যেতে পারে। স্বাস্থ্য মন্ত্রকের পক্ষ থেকে বলা হয়েছে, সংশ্লিষ্ট নোডাল আধিকারিকের সঙ্গে যোগাযোগ সম্পর্কিত যাবতীয় তথ্য রাজ্য/কেন্দ্রশাসিত অঞ্চলকে জানাতে হবে।
CG/BD/SB
(